

**ประกาศองค์การบริหารส่วนตำบลน้ำหัก**

**เรื่อง ผลการสอบราคาจ้าง**

โครงการก่อสร้างหอถังประปาทรงแชมเปญพร้อมขุดวางท่อประปา หมู่ที่ 7

ตำบลน้ำหัก อำเภอคีรีรัฐนิคม จังหวัดสุราษฎร์ธานี

------------------------------

ตามที่องค์การบริหารส่วนตำบลน้ำหัก ตำบลน้ำหัก อำเภอคีรีรัฐนิคม จังหวัดสุราษฎร์ธานี ได้ดำเนินการเปิดซองสอบราคาจ้างโครงการก่อสร้างหอถังประปาทรงแชมเปญพร้อมขุดวางท่อประปา หมู่ที่ 7 ตำบลน้ำหัก อำเภอคีรีรัฐนิคม จังหวัดสุราษฎร์ธานี จำนวน 1 โครงการ ตามรายละเอียดดังนี้

โครงการก่อสร้างหอถังประปาทรงแชมเปญสูงไม่น้อยกว่า 20 เมตร ขนาดความจุ 20 ลบ.ม. พร้อมถังกรองสนิมเหล็กและวางท่อเมนจ่ายน้ำ PVC ขนาดเส้นผ่าศูนย์กลาง 2 นิ้ว มอก.ชั้น 8.5 ระยะทาง 2,650 เมตร พร้อมติดตั้งป้ายประชาสัมพันธ์โครงการจำนวน 1 ป้าย (ป้ายเหล็ก) รายละเอียดตามแบบแปลนมาตราฐานของ รพช. แบบเลขที่ พน. 2-40 / 2554 และข้อกำหนดขององค์การบริหารส่วนตำบล ระยะเวลา 45 วัน ราคากลาง 853,000-บาท (แปดแสนห้าหมื่นสามพันบาทถ้วน) ซึ่งราคานี้ได้รวมภาษีมูลค่าเพิ่มตลอดจนภาษีอากรอื่น ๆ และค่าใช้จ่ายทั้งปวงไว้ด้วยแล้ว ปรากฏว่ามีผู้มายื่นสอบราคา จำนวน 2 ราย

1. นายสมคิด แกล้วหาญ เสนอราคา เป็นจำนวนเงิน 851,000.- บาท
2. หจก. ผดุงเกียรติการโยธา เสนอราคา เป็นจำนวนเงิน 853,000.- บาท

คณะกรรมการเปิดซองสอบราคา ได้ตรวจสอบพิจารณาแล้วปรากฏว่า นายสมคิด แกล้วหาญ เป็นผู้เสนอราคาที่มีคุณสมบัติถูกต้องตามเงื่อนไขเอกสารสอบราคา มีคุณสมบัติเป็นประโยชน์ต่อองค์การบริหารส่วนตำบลน้ำหัก และเป็นผู้เสนอราคาต่ำสุด ในราคาต่อรองแล้ว คงเหลือ 850,000.- (แปดแสนห้าหมื่นบาทถ้วน)

ดังนั้น จึงเห็นสมควรจ้าง นายสมคิด แกล้วหาญ ให้ทำงานโครงการก่อสร้างหอถังประปาทรงแชมเปญพร้อมขุดวางท่อประปา หมู่ที่ 7 ตำบลน้ำหัก อำเภอคีรีรัฐนิคม จังหวัดสุราษฎร์ธานี ต่อไป

จึงประกาศมาให้ทราบโดยทั่วกัน

 ประกาศ ณ วันที่ 14 เดือน มีนาคม พ.ศ. 2557

(นายวิษณุ นวลศรี)

นายกองค์การบริหารส่วนตำบลน้ำหัก